Die jaar 1846 was 'n gewone jaar wat volgens die Gregoriaanse kalender op 'n Donderdag begin het. Dit was die 46ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 19 Januarie – Pous Gregorius XVI stel drie nuwe kardinale aan, waaronder Guilherme Henriques de Carvalho, patriarg van Lissabon. 16 Maart – Die Oorlog van die Byl breek uit op die Kaapse Oosgrens. 13 April – Burnshill, Amatola, word deur Britse soldate in die Oorlog van die Byl aangeval. 25 April – Met die Meksikaanse aanval op Fort Texas begin die Meksikaans-Amerikaanse Oorlog. 17 Mei – Die Saxofoon word deur Adolphe Sax gepatenteer. 16 Junie – Pous Pius IX volg Pous Gregorius XVI op as pous van die Rooms-Katolieke Kerk. 16 Julie – Pous Pius IX verleen amnestie aan politieke gevangenes en dissidente. 27 Julie – Gioacchino Pecci (later Pous Leo XIII) word aartsbiskop van Perugia. 23 September – Die planeet Neptunus word deur die sterrekundiges Urbain Le Verrier, Johann Gottfried Galle en John Couch Adams ontdek.